Klivija
<s>Rod Clivia ima samo tri vrste od kojih je samo Clivia miniata Regel. važna za cvjećarsku proizvodnju.</s><s>Potječe iz Južne Afrike.</s><s>U Englesku je prenesena 1854. godine.</s><s>U domovini se bujno razvija od svibnja do listopada, a za velikih suša vegetacija joj prestaje i počinje njezino dozrijevanje.</s><s>Klivija nije prava lukovičasta biljka ali ima lukovičastu stabiljku koju obuhvaćaju debeli listovi, pa sliči lukovici.</s><s>Listovi su joj zimzeleni, oblikom podsjećaju na remen.</s><s>Iz zemlje uvijek izlaze u parovima, iz debeloga višegodišnjeg rukavca, povijeni su prema van te dugački 60 cm.</s><s>Cvjetna stapka na vrhu nosi veliki štitac s 10 - 20 crvenih cvijetova.</s><s>Cvat se pojavljuje u kasno proljeće, nikad iz sredine biljke.</s>

<s>Uzgoj 
Može se razmnožavati sjemenom i vegetativno.</s>

<s>Vegetativno razmnožavanje 
Takvo razmnožavanje je veoma skupo jer treba velik broj matičnih biljaka.</s><s>S matične se biljke otkidaju i ukorjenjuju bočni izbojci koji izbijaju na donjem i mesnatom dijelu starije biljke.</s><s>Najbolji su izbojci s 4 - 5 razvijenih listova i s nešto korijenja.</s><s>Ranu koja na matičnoj biljci ostane nakon što se izbojci otkinu treba naprašiti ugljenim prahom.</s><s>Otkinuti se izbojci sade u lonce s lakim pjeskovitim supstratom.</s><s>Ukorjenjuju se pri 15 - 20 C. U prvo vrijeme zalijeva ih se umjereno.</s><s>Kad izbojci počnu rasti, prignojavaju se i više zalijevaju.</s>

<s>Uzgoj iz sjemena 
Traje dvije do tri godine.</s><s>I za to su potrebne matične biljke.</s><s>Za dobivanje sjemena pelud se mora kistom prenijeti s cvijeta na cvijet.</s><s>Ostavlja se 4 - 7 plodova po biljci da dozru.</s><s>Od oprašivanja do zrelog sjemena protekne 9 - 10 mjeseci.</s><s>Sjeme se sije u lončiće ili sandučiće.</s><s>Supstrat se sastoji od treseta i sitnog pijeska (omjer 1:1).</s><s>Sije se na razmak 3 - 5 cm, prekrije se supstratom i sjeni do nicanja.</s><s>Iznikne neravnomjerno za 3 - 6 tjedana pri temperaturi 20 - 22 C. Kad biljčica naraste 6 - 9 cm , pikira se u sandučiće na razmak 6 x 6 cm.</s><s>Drugi put se pikira u lončiće promjera 8 cm.</s><s>U travnju sljedeće godine ponovno se presađuje u lončiće promjera 10 cm.</s><s>Treće godine u travnju presađuju se u lonce promjera 12 - 13 cm.</s><s>Budući da biljke nejednako niču, različite su veličine, pa se pri presađivanju moraju razvrstati.</s><s>Najrazvijenije biljke procvatu nakon dvije godine.</s>

<s>Gnojidba 
Jedanput na tjedan u vegetaciji, a za vrijeme mirovanja (listopad - studeni) se ne gnoji.</s>

<s>Njega 
Cijelu godinu kliviju treba držati na istome mjestu.</s><s>Prezimljuje na temperaturi 12 - 15 C. Nije osjetljiva na suhi zrak.</s><s>Ne podnosi vodu stajaćicu.</s><s>Preko ljeta se dobro zalijeva.</s><s>Za vrijeme mirovanja treba je držati na suhome.</s><s>Na hladnome mjestu gotovo je i ne treba zalijevati.</s><s>Listove joj treba čistiti od prašine.</s><s>Dok su biljke mlade, presađuju se svake godine, a starije se biljke presađuju rjeđe.</s><s>Presađuju se odmah nakom cvatnje.</s>

<s>Vrste 
 Clivia caulescens R.A.Dyer
 Clivia gardenii Hook.</s><s>Clivia miniata <small>(Lindl.) Bosse</small
 Clivia mirabilis Rourke
 Clivia × nimbicola Swanev., Truter & A.E.van Wyk
 Clivia nobilis Lindl.</s><s>Clivia robusta B.G.Murray & al.</s>

<s>Vanjske poveznice</s>

<s>Amaryllidaceae</s>

